**Cyfarfod: Bwrdd Plismona**

**Lleoliad: Cyfarfod *Teams***

**Dyddiad: 15 Chwefror 2023**

**Amser: 10:00 – 12:00**

|  |  |
| --- | --- |
| **Aelodau:** | Dafydd Llywelyn, Comisiynydd yr Heddlu a Throseddu (CHTh)Y Prif Gwnstabl Dr Richard Lewis (PG)Carys Morgans, Prif Weithredwr, SCHTh (PW)Beverley Peatling, Prif Swyddog Ariannol, SCHTh (PSC) |
| **Hefyd yn Bresennol:** | Edwin Harries, Cyfarwyddwr Cyllid (CC) Teleri Williams, Rheolwr Cydraddoldeb, Amrywiaeth a’r Gymraeg (TW) *Eitem 5 ar yr Agenda yn unig* Gruff Ifan, Pennaeth Cyfathrebu ac Ymgysylltu,  *Eitem 5 ar yr Agenda yn unig*Yr Arolygydd Dros Dro Richard Davies, Swyddog Staff Ellen Jones, Cymorth Gweithredol, SCHTh  |

|  |  |
| --- | --- |
| **Rhif y Penderfyniad**  | **Crynodeb**  |
| PB T3 55 | Cymeradwywyd gwobr tendr sengl Rhyngwynebau STORM, Niche a CMS |

**Materion Gweinyddol**

Croesawodd CHTh bawb i gyfarfod y Bwrdd Plismona (BP). Ystyriwyd bod cofnodion y cyfarfod a gynhaliwyd ar 25 Ionawr yn gofnod gwir a chywir o’r cyfarfod.

1. **Ymddiheuriadau a Chyflwyniadau** *(Cadeirydd)*

|  |  |  |
| --- | --- | --- |
| **Rhif y Cam Gweithredu**  | **Crynodeb o’r Cam Gweithredu** | **Diweddariad** |
| PB 163 | Rhoi ystyriaeth i ymgysylltu â goroeswyr trais rhywiol | Rhyddhawyd |
| PB 210 | Y PSC i adolygu adroddiadau Adnoddau Dynol i gyfarfodydd y Bwrdd Plismona  | Yn parhau – mae’r PSC mewn cysylltiad â’r swyddog AD Louise Davies  |
| PB 212 | Adolygiad o’r timoedd plismona bro i’w drafod yng nghyfarfod y Bwrdd Plismona ar 4 Mai 2023 | Wedi’i drefnu |
| PB 213 | Crynodeb o blismona rhagweithiol yn Llanelli i’w anfon at Gyngor Tref Llanelli | Cwblhawyd  |
| PB 214 | Y Prif Gwnstabl i geisio sicrhad bod yr holl ofynion hyfforddi gorfodol yn cael eu cyflawni | Ar waith – PSC i gwrdd â’r Rheolwr Gwasanaethau Dysgu a Datblygu  |
| PB 215 | Mewnbwn gan y Prif Gwnstabl mewn cyfarfod yn y dyfodol i’w gynnig i’r Panel Heddlu a Throseddu | Ar waith – Y PW i gwrdd â Robert Edgecombe  |
| PB 216 | Gwaith Lowrie Proctor ar stelcio ac aflonyddu i’w rannu â Hannah Hyde | Cwblhawyd  |
| PB 217 | Adroddiad ar y pryderon ynglŷn ag arfau saethu i’w roi ar waith trwy ohebiaeth | Yn parhau – ailymwelir â’r mater yn y BP ar 21 Medi 2023 |
| PB 218 | Pennaeth Sicrwydd SCHTh i symud ymlaen gyda’r gweithgarwch sicrwydd mewn perthynas â phlant yn y ddalfa | Rhyddhawyd  |
| PB 219 | Pennaeth Cyfathrebu Corfforaethol yr Heddlu ac adran ymgysylltu SCHTh i drafod y rhaglen ddigwyddiadau a chynllunio ar gyfer ymgysylltu yn 2023 | Ar Waith  |

1. **Diweddariad ynghylch camau gweithredu o gyfarfodydd blaenorol** *(Cadeirydd)*

*PB 163 -* *Rhoi ystyriaeth i ymgysylltu â goroeswyr trais rhywiol –* Dywedodd y PW bod y cylch gorchwyl ar gyfer y fforwm ymgysylltu â dioddefwyr yn cael ei adolygu ac y byddai goroeswyr trais yn cael eu cynnwys o fewn y blaenraglen waith. Nododd y PW fod gweithgarwch ymgysylltu gyda goroeswyr trais wedi’i drefnu ar hyn o bryd ar gyfer mis Mawrth a mis Ebrill 2023. Oherwydd y diweddariad manwl a ddarparwyd, cytunwyd y gellid rhyddhau’r cam gweithredu ac y byddai materion yn cael eu datblygu â goruchwyliaeth gan y PW.

*PB 217 -* *Adroddiad ar y pryderon ynglŷn ag arfau saethu i’w roi ar waith trwy ohebiaeth –* Dywedodd CHTh wrth y PG bod SCHTh wedi derbyn gohebiaeth bellach mewn perthynas â phryderon o ran yr adran arfau saethu. Nododd y PW y trafodaethau a gynhaliwyd mewn cyfarfodydd BP blaenorol ac roedd SCHTh yn ceisio bwydo i mewn i’r ymgynghoriad cenedlaethol. Dywedodd y PG y byddai’r mater yn cael ei drefnu fel pwnc i’w drafod mewn cyfarfod o’r BP yn y dyfodol unwaith y byddai’r mater wedi’i ystyried ym Mwrdd Perfformiad yr Heddlu. Awgrymodd y PW y dylid ailymweld â’r pwnc mewn cyfarfod o’r BP yn y dyfodol unwaith y byddai’r mater wedi’i ystyried ym Mwrdd Perfformiad yr Heddlu. Cytunwyd i ailymweld â’r cam gweithredu yng nghyfarfod y BP ar 21 Medi 2023.

*PB 219 -* *Pennaeth Cyfathrebu Corfforaethol yr Heddlu ac adran ymgysylltu SCHTh i drafod y rhaglen ddigwyddiadau a chynllunio ar gyfer ymgysylltu yn 2023 –* Dywedodd y PW fod trafodaethau cychwynnol wedi dechrau, a nododd y CHTh ei ofyniad i fod yn rhan o hyn. Holodd CHTh am bresenoldeb yr Heddlu yn y Sioe Frenhinol ac Eisteddfod yr Urdd. Dywedodd y PG y bydd yr Heddlu’n parhau â’i ymagwedd draddodiadol yn Eisteddfod yr Urdd, ond y byddai’r Heddlu’n ymgymryd ag ymagwedd newydd ar gyfer y Sioe Frenhinol. Nododd y PG nad yw’r stondin yn y Sioe Frenhinol yn effeithiol o ran ymgysylltu ag aelodau o’r cyhoedd. Nododd y PW y byddai papur dewisiadau’n cael ei baratoi er ystyriaeth tîm gweithredol SCHTh mewn perthynas â gweithgarwch ymgysylltu SCHTh mewn digwyddiadau o’r fath.

**Cam Gweithredu: Cyflwyno papur dewisiadau mewn perthynas â gweithgarwch ymgysylltu SCHTh mewn digwyddiadau cymunedol mawr megis y Sioe Frenhinol ac Eisteddfod yr Urdd i Dîm Gweithredol SCHTh**

1. **Eitemau Sefydlog**
2. Diweddariad y Prif Gwnstabl

Rhoddodd y PG drosolwg o’r papur, gan nodi’r gwaith rhagweithiol cadarnhaol sy’n cael ei wneud ar draws yr heddlu. Cafwyd trafodaeth mewn perthynas â’r adolygiad gweithredol o Wasanaeth Awyr Cenedlaethol yr Heddlu, a oedd wedi’i drafod gan y pedwar Prif Gwnstabl yng Nghymru. Nododd y PG y byddai’r dronau a brynwyd yn ddiweddar yn chwarae rhan hollbwysig o ran darparu cefnogaeth o’r awyr i’r Heddlu wrth symud ymlaen, a nododd na fyddai’n ddichonadwy’n ariannol i heddluoedd Cymru gael gwasanaeth awyr cenedlaethol ei hun. Diolchodd y CHTh i’r PG am egluro ei sefyllfa a mynegodd ei gefnogaeth. Ceisiodd y PW eglurder i rannu’r adroddiad â Phrif Swyddogion Cyllid a Phrif Weithredwyr eraill yng Nghymru. Yn ystod y cyfarfod, derbyniodd y PG gadarnhad gan y Prif Gwnstabl Cynorthwyol Cockwell y gellid rhannu’r adroddiad.

**Cam Gweithredu: Y PW i rannu adroddiad adolygiad gofyniad gweithredol Gwasanaeth Awyr Cenedlaethol yr Heddlu â holl Brif Weithredwyr a Phrif Swyddogion Cyllid Swyddfeydd Comisiynwyr Heddlu a Throseddu Cymru**

1. Diweddariad Comisiynydd yr Heddlu a Throseddu

Rhoddodd CHTh drosolwg o’r papur a ddarparwyd. Tynnodd CHTh sylw at y cyfarfodydd a gynhaliwyd mewn perthynas â’r Ddyletswydd Trais Difrifol. Dywedodd CHTh fod cyfweliadau wedi’u cynnal ar gyfer y Cyd-bwyllgor Archwilio gyda’r DBG a’r PW a nododd fod 2 aelod newydd wedi’u penodi. Dywedodd y PW fod yr aelodau’n cael eu fetio ar hyn o bryd.

1. Adolygiad yr Heddlu

Mynegodd CHTh ei ddiolch am y papur a ddarparwyd. Dywedodd CHTh wrth y PG bod yr Heddlu wedi gwneud nifer o geisiadau i’w swyddfa am gyllid. Ceisiodd CHTh eglurder o ran y trefniadau llywodraethu sydd mewn grym ar gyfer cynigion o’r fath gan fod nifer a dderbyniwyd yn faterion gweithredol. Mynegodd ei fod yn croesawu cynigion ond bod angen sicrhau eu bod yn cael eu cefnogi gan y PG. Dywedodd y PG fod proses lywodraethu mewn grym er mwyn sicrhau bod cynigion yn cael eu prosesu’n gywir a nododd sylwadau CHTh.

Cafwyd trafodaeth mewn perthynas â syniadau sydd wedi deillio o adolygiad yr Heddlu ar gyfer arbed arian, a holodd CHTh sut y byddai’r arbedion hynny’n cael eu gweithredu. Nododd y PG bod y camau gweithredu wedi’u cymeradwyo a bod modd datblygu’r rhai y gellir eu gweithredu. Nododd y PG y byddai’r dalwyr cyllideb a nodwyd yn cael eu dal i gyfrif, â’r CC wedyn yn torri cyllidebau yn unol â hynny.

Soniodd CHTh am gyhoeddi strwythur sefydliadol yr Heddlu yn y dyfodol, a holodd am amseru’r cyhoeddiad, gan awgrymu y dylid ei ohirio. Sicrhaodd y CC y byddai’r unigolion yr effeithir arnynt eisoes wedi cael gwybod, a mynegodd bryderon y gallai gohirio cyhoeddi cynigion arwain at bobl yn dod i wybod yn anffurfiol, gan nodi’r angen i ddatblygu materion. Nododd y CC y byddai awgrym CHTh yn cael ei fwydo yn ôl i’r tîm adolygu er ei ystyriaeth.

1. **Materion i’w Trafod**
	1. Cydweithio

Cytunwyd y byddai’r eitem agenda hon yn cael ei thrafod mewn cyfarfod o’r BP yn y dyfodol. Croesawodd y PW sgwrs gyda’r PGC newydd ar gyfer cydweithio i cdatblygu’r adroddiad sydd angen ar gyfer y BP a’r amseru.

**Cam Gweithredu: Y PW i gwrdd â’r PGC er mwyn trafod adroddiadau cydweithio ar gyfer cyfarfodydd BP**

* 1. Pecyn Perfformiad a Throseddau Digidol

Croesawodd CHTh yr adroddiad a ddarparwyd gan Bennaeth Strategaeth a Pholisi SCHTh. Nododd y PG y niferoedd isel a arddangoswyd o fewn yr adroddiad. Dywedodd y PW bod trafodaethau wedi’u cynnal gyda’r Pennaeth Staff, yr Uwch-arolygydd Andrew Edwards, mewn perthynas â’r cynnig bod dangosfwrdd ar gyfer mesurau cenedlaethol yn cael ei ddatblygu. Nododd CHTh yr argymhelliad gan Gymdeithas Comisiynwyr yr Heddlu a Throseddu ar gyfer rhyngweithio â’r cyfryngau a holodd pa un ai a fyddai unrhyw weithgarwch yn y cyfryngau’n cael ei ddatblygu ar lefel leol. Dywedodd y PW fod ymgysylltu â’r cyhoedd yn cael ei ystyried gyda datblygiad y dangosfwrdd. Holodd CHTh am amserlen y dangosfwrdd. Dywedodd y PW y byddai’n ceisio eglurder.

**Cam Gweithredu: Y PW i egluro’r amserlen ar gyfer dangosfwrdd mesur cenedlaethol gyda’r Uwch-arolygydd Andrew Edwards**

Dywedodd y PG fod datganiad i’r wasg cenedlaethol yn cael ei baratoi gan Gymdeithas Prif Swyddogion yr Heddlu, gyda chyfraniadau gan y Swyddfa Gartref a Chymdeithas Comisiynwyr yr Heddlu a Throseddu mewn perthynas â lansio’r Pecyn Perfformiad a Throseddau Digidol cenedlaethol. Awgrymodd y dylid cysylltu â’r arweinydd cenedlaethol er mwyn cynorthwyo â pharatoi gweithgarwch cyfathrebu lleol.

**Cam Gweithredu: SCHTh i baratoi datganiad i’r wasg lleol mewn perthynas â lansiad y Pecyn Perfformiad a Throseddau Digidol cenedlaethol**

* 1. Cyllid

Diolchodd y CHTh i’r CC am y papur a ddarparwyd. Rhoddodd y CC drosolwg o’r adroddiad a thynnodd sylw at y camgymeriad mewn rhagamcaniad ar gyfer cyflogau staff heddlu ar gyfer Rhagfyr 2022. Nododd y CC bod yr Heddlu nawr yn paratoi’r gyllideb gyfalaf yn dilyn y gymeradwyaeth ddiweddar o’r praesept gan y Panel Heddlu a Throseddu. Diolchodd y CHTh i’r CC a’r PSC am y trafodaethau tryloyw a pharhaus sydd wedi’u cynnal. Nododd CHTh fod gohebiaeth wedi’i derbyn gan Archwilio Cymru mewn perthynas â’r datganiad o gyfrifon.

1. **Ffocws:** Cydraddoldeb Perfformiad, Cynllun Gweithredu Hil – *Teleri Williams (TW)*

Croesawodd y CHTh Reolwr yr Heddlu ar gyfer Cydraddoldeb, Amrywiaeth a’r Gymraeg ac arweinydd Cydraddoldeb SCHTh i gyfarfod y Bwrdd Plismona. Rhoddodd TW ddiweddariad am Gynllun Gweithredu Hil yr Heddlu. Soniodd TW am y newidiadau arfaethedig i gyfarfodydd y Grŵp Ymgynghorol Annibynnol er mwyn sicrhau bod unrhyw faterion yn cael eu trin yn effeithlon. Diolchodd y CHTh i TW am y cyflwyniad ac am yr holl waith sy’n cael ei gyflawni, a chroesawodd unrhyw gymorth sydd ei angen gan SCHTh. Croesawodd y PG ei bresenoldeb yng nghyfarfod y Grŵp Ymgynghorol Annibynnol. Nododd y PW y gweithgarwch presennol gyda’r CHTh yn cadeirio’r cynllun gweithredu hil cyfiawnder troseddol a chroesawodd weithio gyda’r Heddlu gan fod cyswllt annatod rhwng materion. Dywedodd GI fod Bwrdd Cyfiawnder Troseddol Cymru wedi penodi rheolwr i ganolbwyntio ar y Cynllun Gweithredu Hil a nododd y byddai ef a TW mewn cysylltiad â’r rheolwr newydd.

**Cam Gweithredu: Y PG i fynd i gyfarfod o’r Bwrdd Ymgynghorol Annibynnol yn y dyfodol**

**Cam Gweithredu: TW i rannu’r cyflwyniad ar y Cynllun Gweithredu Hil**

1. **Materion i’w Hadrodd**
	1. Offer Hyfforddiant Diogelwch Personol

Nododd y CHTh a’r PG yr adroddiad a ddarparwyd, a oedd yn rhoi gwybod am y penderfyniad a wnaed yng nghyfarfod y Grŵp Prif Swyddogion i barhau â’r wobr o offer hyfforddiant diogelwch personol.

* 1. Celfi ar gyfer Dafen

Nododd CHTh a’r PG yr adroddiad a ddarparwyd yn eu hysbysu am y penderfyniad a wnaed yng nghyfarfod y Grŵp Prif Swyddogion i barhau â’r wobr o gelfi ar gyfer Dafen.

1. **Materion i’w Penderfynu**
	1. Rhyngwynebau CMS, STORM a Niche

Nododd CHTh y wobr tendr sengl ar gyfer y Rhyngwynebau CMS, STORM a Niche. Mynegodd y PSC ei chymeradwyaeth ar gyfer y wobr, ond awgrymodd y gellid cyfeirio’r cyllidebau o dan yr adran pennu cyllideb er mwyn caniatáu tryloywder.

**Penderfyniad: Cymeradwywyd gwobr tendr sengl rhyngwynebau STORM, Niche a CMS**

1. **Unrhyw Fusnes Arall**
	1. Cwynion a godwyd yn erbyn y Prif Gwnstabl

Cafwyd trafodaeth ynglŷn â’r pryderon diweddar a ddygwyd i sylw SCHTh mewn perthynas â neges y PG ar gyfryngau cymdeithasol ynglŷn â’r gân ‘Delilah’. Dywedodd y PW fod y pryderon a fynegwyd wedi’u hystyried a’u gwerthuso a bod SCHTh wedi dod i’r casgliad, yn unol â deddfwriaeth, gan nad yw’r sylwadau’n peri niwed i unrhyw unigolyn, na fyddai SCHTh yn cymryd unrhyw gamau pellach. Fodd bynnag, cafwyd trafodaeth mewn perthynas â phenderfyniad y PG i wneud sylwadau o’r fath. Tynnodd y PG sylw at y ffaith bod yr Heddlu wedi sefydlu blaenoriaeth i ddileu cam-drin domestig, a dywedodd fod y gân yn trafod llofruddiaeth dynes. Nododd y PG ei fod yn gobeithio bod ei neges yn dangos i ddioddefwyr cam-drin domestig bod yr Heddlu’n blaenoriaethu cam-drin domestig a’i fod yn gobeithio ei fod yn annog dioddefwyr i gysylltu â’r heddlu.

* 1. Prosiect Dillad Gwrth-rwyg – Llythyr gan y Gymdeithas Ymwelwyr Annibynnol â Dalfeydd

Nododd CHTh a’r PG y llythyr a dderbyniwyd gan y Gymdeithas Ymwelwyr Annibynnol â Dalfeydd, gan fynegi eu diolch i bawb a oedd yn rhan o’r prosiect.

* 1. Recriwtio

Dywedodd CHTh wrth y PG bod swyddog cefnogi cymunedol yr heddlu a oedd wedi’i wrthod ar gyfer swydd fel swyddog heddlu gyda Heddlu Dyfed-Powys, ond a gafodd swydd nes ymlaen gyda Heddlu De Cymru, wedi dod ato ac wedi holi pa un ai a yw polisïau’r Heddlu o ran recriwtio’n effeithio ar dderbyniad. Holodd y PG am i’r manylion gael eu hanfon at y Swyddog Staff ar gyfer ymchwiliad pellach.

**Cam Gweithredu: CHTh i anfon gwybodaeth mewn perthynas â phryderon ynghylch recriwtio i’r Swyddog Staff**

1. **Adolygiad o’r holl gamau gweithredu a gymerwyd a phenderfyniadau a wnaed** *(Cadeirydd)*

|  |  |  |
| --- | --- | --- |
| **Rhif y Cam Gweithredu**  | **Crynodeb o’r Cam Gweithredu** | **I’w Ddatblygu Gan** |
| PB 220 | Cyflwyno papur dewisiadau mewn perthynas â gweithgarwch ymgysylltu SCHTh mewn digwyddiadau cymunedol mawr megis y Sioe Frenhinol ac Eisteddfod yr Urdd i Dîm Gweithredol SCHTh | GI |
| PB 221 | Y PW i rannu adroddiad adolygiad gofyniad gweithredol Gwasanaeth Awyr Cenedlaethol yr Heddlu â holl Brif Weithredwyr a Phrif Swyddogion Cyllid Swyddfeydd Comisiynwyr Heddlu a Throseddu Cymru | PW |
| PB 222 | Y PW i gwrdd â’r PGC er mwyn trafod adroddiadau cydweithio ar gyfer cyfarfodydd BP | PW |
| PB 223 | Y PW i egluro’r amserlen ar gyfer dangosfwrdd mesur cenedlaethol gyda’r Uwch-arolygydd Andrew Edwards | PW |
| PB 224 | SCHTh i baratoi datganiad i’r wasg lleol mewn perthynas â lansiad y Pecyn Perfformiad a Throseddau Digidol cenedlaethol | GI |
| PB 225 | Y PG i fynd i gyfarfod o’r Bwrdd Ymgynghorol Annibynnol yn y dyfodol  | PG |
| PB 226 | TW i rannu’r cyflwyniad ar y Cynllun Gweithredu Hil | TW |
| PB 227 | CHTh i anfon gwybodaeth mewn perthynas â phryderon ynghylch recriwtio i’r Swyddog Staff | CHTh |